OpenLLM-France/wikimedia huggingface dataset:
# Loeizaïg ha Perig

| ◄ Mona | Loeizaïg ha Perig | Pennherez Penn-ar-roz ► |
* Uzet em eus va boutou
* Ha toullet va loerou, (bis)
* O vont d’hoc’h heul, pennherez,
* Ge ge ge fin la din de nik,
* O vont d’hoc’h heul, pennherez,
* A glaskan da vestrez.
* Loeizaïg, pa ’z in me d’ho ti,
* D’ho klask da zimezi, (bis)
* Roït d’in eur respont vat,
* Ge ge ge fin la din denik,
* Roït d’in eur respont vat,
* Evel ho mamm d’ho tad.
* Loeizaig
* Respont a rin, den yaouank,
* D’eur goulenn ’zo ker koant (bis)
* Ne livirin gaou ebet,
* Ge ge ge fin la din de nik,
* Ne livirin gaou ebet,
* Dimeurz, vin eureujet.
* Dimeurz e vin eureujet.
* Diwezat oc’h deuet (bis)
* Rak eun all en deus hadet
* Ge ge ge, fin la din denik,
* Rak eun all en deus hadet
* Em liorz ar bleun eured.
* Perig
* Hadet ganen e oant bet,
* C’houi oc’h eus o zennet, (bis)
* Breman p’o gwelan gwenvet
* Ge ge ge, fin la din denik,
* Breman p’o gwelan gwenvet
* Va c’halon zo rannet.
# Lounk-he-Zizhun

| ◄ Meuleudi da eur Mignoun deis e c’houel | Lounk-he-Zizhun | Azor ► |
E’r skolachou ne zeskis taken ;
Ar studi ne dalv ket ar boan.
Latin, gregach, histor ha fablen
Ne rontaont ket eur c’hof moan.
Mestrez an holl skianchou,
Eo, sevet hep arvechou
Banneou.
Ia da, ia da,
Setu petra ’ ra,
Holl gweziegez Jeromou.
Prezeger, e’n da gador, weziek
Te ’ gaoze flour, te barlant mad :
Ouz da glevet, an ezen gornek
A zigor frank ho daoulagad.
Dalc’h gan-hez da sermoniou,
Ne c’hlebiont tam va ginou.
Banneou ! Ia, da, ia da,
Setu petra ’ ra,
Deskadurez Jeromou.
Ouz taol, e’n eur leina, dibreder,
Kaout lamm klok digant he veren ;
E’r c’hao da furchal pa ziskenner
Guelet seac’h-korn pep barriken ;
E leac’h suna ’ boutaillou
Goulen digant ar punsou Banneou ! Ia da, ia da,
Setu petra ’ ra,
Holl dizesper jeromou.
Guella ’zo, dious madou ’r bed-ma
Va c’haloun a zo distag mad ;
Teuzi va oll danvez hep gina,
Koueza paour hep gouela berad,
Guerza tok, guele, boutou,
Evit kaout, a govajou
Banneou.
Ia da, ia da,
Setu petra ’ ra,
Brassa vertus Jeromou.
Pa vo peur-zibunet va c’huden,
Ha me rankout lamet e’r bail,
Ne glaskin na kroas na metalen
Me ’ gasso ganhen eur voutail ;
Gellout, e leac’h pateriou
Kana var choug an Ankou
Banneou !
Ia da, ia da,
Setu petra ’ ra,
Oll c’hoantegez Jeromou.
# Lojaïk (1)

| ◄ Eur potr yaouank d’he zousik | Lojaïk | Lojaïk  ► |
(1$^{re}$ Version)
* 1
* Nan euz na glao, na grizil, nag erc’h var an douar,
* A gement na lakefe daou zennik da ’n em gar’,
* A gement na lakefe daou zennik da ’n em gar’.
* 2
* Uzet em euz ma boutou, toullet ’m euz ma loerou
* E tarempred Lojaïk ’n he farkou ’n he frajou. (bis)
* 3
* ’N hini velfe Lojaïk o vont a benn ga’ ru,
* Ganthi frizennou dantel na rozennou ’bep tu : (bis)
* 4
* Neuz’ lavar ar vourc’hizien d’an eil d’egil’ aneo
* Breman e ma deut ar c’hiz da zougen kapou du.
* 5
* Mez ne oar ket ar gallek, kenneubeud ar c’hadanz
* Ha ne ket e brezonnek a expliq an noblanz.
* 6
* « Me ’mo eur vatez vihan a ouio ar gallek
* « Hag a barlanto ’vidon aveichou pa ’vo red :
* 7
* « Ma guisko, ma divisko, chancho var ma loerou
* « Ha 'ma lakeï da gousket e kichen ma aotrou. »
Notes. — Cette mélodie est fort curieuse. C’est un exemple intéressant où le 1$^{er}$ ton du plain-chant sans si $\flat$, puis avec si $\flat$ parait tour à tour.
# Lojaïk (2)

| ◄ Lojaïk | Lojaïk | Ar meliner yaouank  ► |
(2$^e$ Version)
* 1
* Uzet em euz va boutou, toullet ’m euz va lerou,
* Toullet ’m euz va lerou,
* o tarempred Lojaïk,
* gé-gé-gé fon-la-don-de-nik,
* o tarempred Lojaïk ’n he c’hoajou ’n he farkou.
* 2
* ’N hini velfe Lojaïk e vonet enn iliz
* Ganthi frizennou dantel na rozennou bep tu.
* 3
* Ganthi frizennou dantel na rozennou bep tu,
* Neuz zistro ’r botred yaouank da zellet var o c’hiz.
* 4
* Neuz’ glever ’r merc’hied yaouank o laret ’n eil d’eben̄ :
* Houn’s eo brava plac’h yaouank a zo barz ar c’hanton.
* 5
* Neuz’ lavar ar vourc’hizien d’an eil d’egil’ anê :
* Breman e ma deut ar c’hiz da zougen kapou du.
* 6
* — « Mez n’ouzon ket ar gallek, kenneubeud ar c’hadanz,
* Na n’ouzon ket ar feson da barlant d’an noblanz.
* 7
* « Me ’mo ’r vatezik vihan a ouio ar gallek
* A barlanto evidon veichigou pa vo red,
* 8
* « Va guisko, va divisko, tenno d’heon va lerou
* Ha va lakeï da gousket kichenik va aotrou. »
* 9
* Nan euz na glao, na grizil, nag erc’h var an douar,
* A gement a lakefe daou zennik da ’n em gar.
* ↑ Neuz’ pour neuze = alors. Très fréquent dans le langage courant à Trégunc.
* ↑ Houn’s ou bien Hous’s pour hounnez = celle-là. Fréquent aussi dans le langage du même pays.
# Logodennik

| ◄ Plac’hig ann Douar-Newe | Logodennik | Santez Thekla ► |
* Fiche fiche logodennig ar bod ar bod,
* Fiche fiche logodennig ar bod drein,
* War e goure war e lein ar bod ar bod,
* War e goure war e lein ar bod drein.
# Son ar c’higer

Oberennoù damheñvel pe handelvoù all zo ivez, gwelout Zon ar c’higer.
| ◄ Ar miliner dizoursi | Son ar c’higer | Son ar c’hemener ► |
* Eur c’higer yaouank deus ar Roc’h,
* Ne larin ket e hano d’ac’h,
* Tantou rieri, Tantou riera !
* Ne larin ket e hano d’ac’h.
TRADUCTION. — Un jeune boucher de la Roche, — Je ne vous dirai pas son nom, — Tantou riéri, tantou riéra ! — Je ne vous dirai pas son nom.
Chanté par Marie-Jeanne le Bail, Port-Blanc.
* Ma plich ganac’h e silaoufet,
* Direi la la e ra la la !
* Mar-plich ganac’h e silaoufet
* Eur zon ’zo newe kompozet.
TRADUCTION. — S’il vous plaît, vous écouterez — Direï la la e ra la la ! — S’il vous plaît, vous écouterez — Une chanson nouvellement composée.
Chanté par X..., Ploëzal. Phono F. Vallée.
# Son ar giminerez

| ◄ Ar c’hi enn dien | Son ar giminerez | Da beder demezel  ► |
* 1
* Chilaouet oll ha chilaouet,
* Ar zonnik neve e zo savet,
* Ar zonnik neve e zo savet.
* 2
* E zo savet d’eur giminerez
* P’hini ’gredan ’zo gwir divodez. (bis)
* 3
* Ar chapelik a zo kichen
* A zo hanveet chapel an drindet. (bis)
* 4
* Bemde arok monet d’he devez,
* Ia d’hi da laret he chapeled. (bis)
* 5
* Pa oaï vonet lar he chapeled
* Roue an Dauphin ’n euz rekontret.
* 6
* Roue an Dauphin ’n euz rekontret
* Dibonjour d'heï an euz laret.
* 7
* « Dibonjour d’hoc’h-ta, kiminerez,
* « Ha pegement touchet d’ho tevez ? »
* 8
* « Na douchon ’med tri guenek bemde,
* « Ha vevon ganthê ervez Doue. »
* 9
* « Lavaret d’in-ta kiminerez,
* « Ha c’hui a c’hrouife ’barz ar palaëz :
* 10
* « A c’hrouife al lien fin
* « ’Vit ober rochidou d’an Dauphin ? »
* 11
* « Na c’hrouion na da brins na da brinsez
* « Na c’hrouion nemed d’ar baïzanted. »
* 12
* Eter-noz vintin pa oa savet
* D’ar palaëz da c’hrouia e oa oet.
* 13
* D'ar palaêz da c’hrouia e oa oet,
* Lien fin oa ret d’heï da c’hrouiet.
* 14
* Ret e oa d’ezhi al lien fin
* Da ober rochidou d’an Dauphin.
* 15
* Roue an Dauphin a zo klenvet.
* An medisin d’haon a zo klasket
* 16
* « Klasket ar beleg da va noui
* « Ar giminerez da eureuji ».
* 17
* He vamm hag he dad a lavare :
* « Evit eur mab ’neun bet gant Doue :
* 18
* « Evit eur mab ’neun bet gant Doue
* « Loskomp n’haon d’ober he volonte. »
* 19
* Ar giminerez pa oa fichet
* Honnez oa ’r c’haëron deuz ar merc’hied.
* 20
* Dre ma dostaê deuz an iliz
* E oa ker kaër hag ar fleur-de-lys.
* 21
* Dre ma dostaë deuz an aoter
* E oa ker kaër ha bleun̄ per.
* 22
* E oa ker kaër ha bleun̄ per
* Roue an Dauphin enn he c’henver.
Notes. — On remarquera qu’aux mesures 1, 3 et 5 de la mélodie nous avons fait surmonter d’une croix ✛ les notes : si, ré, si. En voici la raison : l’exécutante doublait parfois de valeur ces trois notes. D’autres fois, elle chantait tel que nous avons noté. Doubler de valeur ces trois notes donne à la mélodie (tour à tour ton de plain-chant sans si bémol et avec si bémol) un charme puissant d’expression. L’exécution reste libre.
* ↑ Kiminerez pour kemenerez.
* ↑ Lar pour da lavaret.
* ↑ Vevon pour vevan = je vis.
* ↑ c’hrouion pour c’hrouian = je couds.
* ↑ Eternoz pour hanter-noz = le lendemain (m.-à-m : minuit).
* ↑ Ret pour roet = donné.
* ↑ ’N eun pour hon deuz = nous avons. Dans les environs de Quimper on dit aussi : neussen.
* ↑ c’haëron pour c’haëran = le plus beau, la plus belle.
# Son ar patatês

| ◄ Son ann neerez coz | Son ar patatês | Son ar baourentês ► |
Mar aljenn goûd ar fesson, am bije composet Eur chanson ’vit elogi ann trevad binniget Pehini doug ann hano dimeuz a batatès,
Recour ar bopl en entier, en kêr ha war ar maës.
 Gant-ho e larder mooc’h, ar saout hac ar c’hezec,
Ann dud diou wez bemdez ’vit pansion reglet.
Enaouet em gavfemb, gant deizio meurlargez
Tremen hep patatès, da noz ha da greiz-de.
 Em gonzoli a allomp, rac pa vô tremenet,
E teuio ar c’hoaraïs, hac e vefont peillet,
Diou wez bemdez, en plasou, ha ter, en plasou all :
Pasq d’he goulz a arruo, en amzer ordinal.
 Eun amzer a blijadur ’r chenchamant soubenn,
Hac eur foeltrenn kig-sal gant eur batatezenn ;
C’hui rei nerz ha courach d’ar paour keiz labourer
Da labourad ann douar, ma vô patarès caër.
 Netra na eus en douar a brodu evel-t-he ;
’Benn ma van ar re goz, hec’h arri ’r re newe. Na ouffenn reï d’ez-he a gaeroc’h elojou,
P’ê gwir lacan ’nezhe mestr ann trevad er vro.
 Gwez-all oa ar gwinis estimet ar muian ;
Breman ê ar patatès a c’hone warnezhan.
Araoc ve mad ar gwinis, a renker hen crazan ;
Ha pa rafe glao, awell, pa ve ’r c’houlz d’ho zennan, Hech aller ho fare ha dont d’ho sovetad,
Hac ann ed, pave gloebiet, na ra ket a voued mad.
 Me ’m eus clewet eun den en hent o lavaret
Hen doa laket patatès, bars en plass eur c’hant ed, Pa deuer d’ho zenna, lacad ho charread,
Hen eus bet da denna nao dumporellad vad.
 Mar caret, e lavarfet e contan marvaillou ;
Hol dud ma zi ’zo contant da vonet da destou,
Hac am eus tri mevel hac ive diou vatès,
Hol ho deus zicouret lojan ar patatès.
Lezomp ar batatezenn da gomer he repoz :
Euz ar beure hi boazer, da greiz dez ha da noz,
Ha lâromp ’wit hon ricour, en kêr ha war-ar-maës,
Ann hol a vô maleurus, mar manq ar patatès.
 Ar baysanted gant ho leas ho lonq tout tomm-scod,
Pez ha pez, bars ’n ho c’horf, ar-re ’n nezhe ’zo commod ;
Ann dudjentil, er c’hêriou, ho frepar dilicat,
Ho c’hass d’ar forn da boac’had, mès gant eun tam kig mad.
 Canomp a vouez huël: Enor d’ar patatès,
A laker war ann daol a-raoc ar plad crampouès ! —
Canet gant Mari-Jann Marzinn, Pédernec, Gwengolo, 1888
# Son ar vatez vihan

WAR DON : Margeidig ha Loéizig
* An evned a richan, an heol a zo laouen ;
* kaerat eo ar mene gant e vleuniou melen !… O ! (Diou wech)
* Brao eo d’ar mesaer c’hoari war ribl ar waz,
* Ha d’an alc’hweder skanv tarnijal en oabl glaz  ;
* Ha d’in, matez vihan, kas lein d’ar vederien,
* ’N eur ganan, dibreder a-hed ar wenojen.
* Du-hont, er « Zouleg vras » ’man an dud oc’h êsti :
* Ouz eul lommig jistr mat e c’hoarzo pep-hini.
* Ma bec’h a zo pounner, mes ma zroad a zo skanv ;
* Freazus eo poanial da zastum bara gouanv.
* Ha penôz e c’hallfen klemm ha fall-galoni,
* Pa na strink en-dro d’in nemet c’hoarz ha dudi ?
* Mignoned diskiant a lar d’in a-wecho :
* — « Perak, matez vihan, n’ez ket da vale vro ?
* « E Pariz ar vuhe a zo distur ha frank,
* « Karget a levenez evit an dud yaouank. » —
* — Miret, tudou fallakr, hoc’h aliou diboell !
* Pariz eo mor islonk matezig Breiz-Izel !
* Ped anê, tec’het fur ha prizet gant an holl,
* ’Deus beuzet o enor ’n e gwagennou diroll !…
* Aman, e Breiz-Izel, gant poaniou ma diouvrec’h,
* Hep bezan pinvik bras, me a vevo dinec’h.
* Fe hag unvaniez, zoken er baourante,
* ’Zo gwell eget madou e diavêz Doue !
* Aze, er « Zouleg vras », ’man ma gwella mignon,
* Eur pôtr krenv e ziouvrec’h ha leal e galon.
* Me ’meus tost da gant skoued, ma Yannig en deus daou ;
* Pa deuy an neve-hanv ’vo diskleriet an traou…
* Prenet e vo eur vioc’h ha savet eun ti plouz
* Du-ze, ’tal ar feunteun, en draouiennig didrouz.
* Eno, pell diouz ar bed hag holl d’he c’harante,
* Matezig Breiz-Izel a gano noz ha de !… O !
* Koulmig Arvor.
# Son ar vergerennic

| ◄ Zon ar rossignolic | Son ar vergerennic | Ar feunteun a drué ► |
O retorn deuz ar chasse,  Me a gavas (bis)
Eur plac’hic he blew melen,  Daou-lagad glaz (bis)
Hac ar plac’hic a ganè  Ewar al lann, (bis)
Gant eur vouez skeltr ha gê  Son he dous Iann. (bis)
Me o c’houlenn digant-hi,  Dre ma oa coant, (bis)
Ha hi a bocje d’in-me,  Ewit arc’hant ? (bis)
— Me n’ bocan ket, emez-hi,  Ewit arc’hant ; (bis)
Ewit neb-tra, a wechou...  Ia, p’am be c’hoant. (bis)
Me n’ risquan ket ma c’hroc’hen,  War ar ieot glaz ; (bis)
War ar plun pe ar pell,  N’laran ket c’hoas. (bis) . . . . . . . .
# Son ar c’haz

Oberennoù damheñvel pe handelvoù all zo ivez, gwelout Zon ar c’haz.
| ◄ Ar Bichig | Son ar c’haz | Ar logoden er bod ► |
* Me ’meus ar c’hazig bihan rouz,
* Kan dige dine
* Virjen e varjen kokarnet a vi gwidiou rat a ra !
* Me meus eur c’hazig bihan rouz,
* Ha ne re ket nemeur a drouz.
TRADUCTION. — J’ai un petit chaton roux, — Chante digue, dine, — Virjen, etc. — J’ai un petit chaton roux, — Et qui ne fait guère de bruit.
Chanté par Maria Raoul, Port-Blanc.
* Me ’meus aman eur c’hazig rouz,
* Bodig alo ! alo !
* Hag a zo maget dibikous
* Yobipeni, yobipen, Tonton berbi, berbi eri era lon li era lonla !
TRADUCTION. — J’ai ici un petit chat roux, — Bodig alo alo ! — Qui est nourri sans chassie (les yeux non chassieux, c’est-à-dire, en bonne santé). Yobipeni, etc.
Chanté par M. Klaoda ar Prat, instituteur libre, Landivisiau. Phono F. Vallée.
# Son ar c’hemener

Oberennoù damheñvel pe handelvoù all zo ivez, gwelout Ar c’hemener.
| ◄ Sitoyen Molarje | Son ar c’hemener | Ar c’hemener  ► |
* 1. Me ’garfe deski eur chanson,
* Me ’garfe deski eur chanson,
* Evit he c’hana d’ar Person.
* Mari ’Vôn, lurettik tra-la-la,
* Mari ’Vôn lurett’ gé, gé, gé !
* 2. Ma fater am euz ankouet
* Son ’r c’hemenerien ’m euz desket :
* 3. Pere ve guel’t ont d’ar c’heariou
* Evel tud chentil daou ha daou.
* 4. E barz ma iant d’o devez
* Vez passeet eur c’hart devez ;
* 5. Ha c’hoaz e lavarfont pa vent digoued
* Herrio omp erruet abred.
* 6. Neuze e iafent da fumi
* Da deport o dijuni :
* 7. Eun a raï eun hasten d’he c’houg
* Evit goud ’g heon vo kig er poud,
* 8. Eun all eun hasten d’he gourlanchen,
* Evit guel ’g heon vo kig er zouben.
* 9. Ma ve ket e iafent er meaz
* ’N eur dekrial an tiegez.
* 10. Pa vo kestion da ober
* Eun habit eured eun eur gear,
* 11. Neuze vo guelet ar Mestr Tailler
* Evel eun aotrou tout e kear.
* 12. ’Barz ma kommanso labourad
* E ranko kaouet boutaillad.
* 13. Lavar ’ra ’r vestrez deuz an ty :
* Prest eo lein poent he dibri,
* 14. Rag pa vo eat ien ar ioud
* Marteze ne vo ket d'ho koud.
* 15. — Evit ac’han ne zavin ket
* Evit dibri ioud ar silet :
* 16. Ma vize bet ar galetez
* Me vize savet gant prez.
* 17. — Lakeet ar baz var an azen
* ’Vit kas lein d’ar gemenerien. —
* 18. Oant ket eat mad hanter d’ar porz
* Ma oa kouet an azen stok he gorf,
* 19. Oa kouet an azen barz ar foz
* Treuzet ar baz dindan he gof.
* 20. Me ho ped holl tud ar c’harter
* Pa gleffout trouz ar c'hemener,
* 21. Da zon da stanka mad ho fri,
* Kapat eo d’hoc’h ampoezoni,
* 22. Grant aoun ne zafe ’n ho penn
* Ar c’huez fall deuz he louadeu.
* 23. Biskoaz ne peuz guelet kemener,
* Ma ne ket bramer pe louer :
* 24. Ma, ne ket bramer pe louer
* Pe eur c’hromp braz ’n he zivisker.
* 25. Ha ne ket red goud ar vicher,
* Evit anveout eur c’hemener.
* 26. He zivisker ’zo goaried
* Hag he feskenno ’zo pladed.
Nota-bene. On ne nous voudra pas de trop d’avoir traduit largement certains passages. En Bretagne, on dit que le tailleur « n’est pas un homme », aussi se permet-on toutes sortes de raillereis plus ou moins inconvenantes à son sujet.
Il est une autre chanson qui se débite à son sujet, et dont nous ne possédons pour le moment que les deux couplets suivants. Ces deux couplets se chantent sur la même mélodie :
* 1. Pe ia ’r c’hemener d’an dansaou
* He chacot leun a veskinaou,
* Mari ’Vôn etc…
* 2. Neuze a lavar ’r merc’hied koant :
* Gant ’r c’hemener ma an argant
* Mari ’Vôn etc…
Ces deux couplets ont été chantés à Trégunc (Finistère) par Vincent Bourhis — Juin 1904.
# Son ar c’hemener (Duhamel)

Oberennoù damheñvel pe handelvoù all zo ivez, gwelout Ar c’hemener.
| ◄ Son ar c’higer | Son ar c’hemener | Kemenerien Langoat ► |
* Kemennerien, pôtred a wri,
* Nantera etout egra eyan egra ama !
* Kemenerien, pôtred a wri
* Eun etat trist eo hoc’h hini !
TRADUCTION. — Tailleurs, gars de couture, — Nantera étout égra éyan égra ama ! — Tailleurs, gars de couture, — C’est un triste état que le vôtre !
Idem.
* Er hiémenér p’arriw genoh,
* Ribeden, rabeden, fariden, ribeden, O ge !
* Er hiémenér p’arriw genoh
* Ne brizo ket laret bonjour d’oh,
* Ne brizo ket laret bonjour d’oh.
TRADUCTION. — Le tailleur, s’il vous rencontre, — Ribedaine, rabedaine, faridaine, ribedaine, O gué ! — Le tailleur, s’il vous rencontre, — Ne daignera pas vous dire bonjour (bis).
Noté par M. F. Cadic. (Mélusine, t. VII, 1894-95.)
# Son ar gevier (M. Abgrall)

Oberennoù damheñvel pe handelvoù all zo ivez, gwelout Ar gewier.
* Biskoaz ne c’hoarzis kement all
* Evel am oa grêt en deiz all !
* O welet ar bleiz o prena per
* Hag al louarn o werza yer.
* Me ’m eus gwelet eun ounner vloaz
* A zouge Kemper war he skoaz
* Brest ha Rekourans, war he lost
* Ha c’hoaz ez ae ganto d’ar post.
* Me ’m eus gwelet eun ounner vriz,
* O kas ar bed-man war e giz.
* Me ’m eus gwelet eun ounner zall
* O kas ar bed-man d’ar bed all.
* Ha me ’m eus gwelet eur goukouk
* Eun daboulin stag ouz he chouk.
* Me ’m eus gwelet eur c’heveleg
* O planta fa en eur garreg.
# Son ar goucouc

| ◄ Ar miliner hac he vatès | Son ar goucouc | Ar miliner, ar serjant hac ar c’hemener ► |
Me ’zo ma hano ar goucouc,
Brawa lapous a zo partout,
A zo noz ha de o canan,
D’ann dut da nem divertissan,
Couls d’ann ezec’h’ vel d’ar groage : Hol am be soign dimeuz an-hè.
Da beder heur, canan bepred,
D’ar mewel da dorchan ’r c’hezec,
Ha da garzan ar marchossi,
Da c’hortoz ficha dijuni,
Ewit ma vô prest, mintinn mad,
Da vont d’ar parc da labourad.
Da bemp heur, e canan ’darre,
Da evertissan ar groage
D’ober zevel pront ar vatès,
Da c’horo ’r zaout, d’ho c’hass e-mès,
Ha da ruskellad ar bugel,
A ve o oelan ’n he gawel.
Da c’huec’h heur, e canan ’darre,
Da zevel ar re didalve,
Da nem scrappad, nem dic’huennan,
Da glasq keuneud ewit tomman,
Ha da ruskellad ar bugel,
A ve o oelan ’n he gawel.
Da nao heur, e canan bepred,
Da zevel ann dimezelled
Da nem benta, da nem ficha,
Wit monet d’ar bal da dansa,
Da zevel pront deuz ho guele,
Gant aon ver o c’hortoz an-hè.
Da dec heur, e canan ’darrè,
Da evertissan ar groage
Da lacad ar iod er billic,
Ha da ruskellad bihanic ;
C’hoas a lâran : « Depechez-vous ! » Rac ann ozac’h a scandalou.
Da greiz-de, e canan bepred
D’ar werzed da vont da gousket,
’Dalec ho leïnn, bete merenn,
Ha, ma keront, a rant ouspenn :
Pep hini rei he volontè,
Na zoursian ken euz an-hè.
Mac’harit Grenès, Guenezan.
# Soñnen d’é zeulagad

| ◄ Ar en deulin, eit mem breder. | Soñnen d’é zeulagad | Er verniken  ► |
Amico amisso....
N’hou kuélinn ket mui, doustér é selleu, N’en em gollinn kén é sol hou meurvor : ’N hani e garan zo kant a kant leu Pell doh me zi-seul ha doh me Arvor. Hag éh hirvoudan, lan a demalleu : « O ! perak ’m ès reit me halon d’oh-hui ?... » Meit n’en dès, siouah, hañni d’em cheleu... Doustèr é selleu, n’hou kuélinn ket mui.
Piu e zo breman didan hou penoh, Piu ’ bieu me léh é touez hou koskor, Sell é zeulagad, sell méùus, splannoh Eit er gouleu-dé ha don él er mor ?
Hui hag e gasé peb mennad glañnoh, E oé hou pokeu er bokeu tuemman, Hui hag é ma oeit mem buhé genoh, Didan hou penoh più e zo breman ?
Deulegat karet, deulegat me Roué, Liorh hunvréieu néanùel dinivér, Er glanded e zo er peuh hé aroué Hag ur stér a beuh dohoh e zivér. Dirag hou kened dilavaradoé, En hevelep gir e zé d’ein bepred : « Na kaer é renka bout deulegad Doué !... » — Deulegad me Roué, deulegad karet !
Héol é zeulegad, o héol béniget, Pe skuillet arnonn doustér hou panneu, Oll er chonjeu du e droé de voged,
Me halon e oé lan a gañneneu. Hiriù, siouah d’ein ! é vouéh zo mouget Ha kogus en noz her gol a vagad... Hag é ouélan-forh d’em héol oeit de get, O héol béniget, héol é zeulagad !
# Soñnen er labourér-doar

| ◄ Devizigeu a garanté | Sonñen er labourér-doar | Soñnen a garanté  ► |
* 1. Nen don meit ur peurkéh labourér,
* Staget doh lost me arér ;
* Tremen e hran rah mem buhé (o)
* É poéniein ’dan séleu Doué
* 2. Adal er mitin betag en noz
* Nen des na poéz na repoz ;
* Perpet ér park ’dan en amzér
* Elsé ’viù er labourér.
* 3. Kavein e hran hoah neoah amzér
* Aveit kañnein me michér ;
* Eit diskoein é ma er huellan
* Ha memb en inouraplan.
* 4. Laret d’ein mar zou noploh michér
* Eit hun hani, mem bredér ?
* Karget omb get Mestr en ol dreu,
* De ganpennein é vadeu.
* 5. Penaus ’viùché tud er hérieu,
* Deustou de ol ou madeu.
* Pe ne vehé ket peizanted
* E tastum dehé ou boued ?
* 6. Petra e vehé ag en dud sé
* Hag a galz aral geté,
* Pe zehé d’er peizant dihan
* A hadein bep plé é hran ?
* 7. N’hun es chet enta de gaouit méh
* A hun michér é nep léh :
* Dré zomb é ra en Eutru Doué,
* Ou biùans d’é vugalé.
* 8. Red é d’emb poéniein éleih guir é,
* Aveit gouni hun buhé ;
* Mes ahoel ni zou digabestr :
* N’hun es meit Doué aveit mestr.
* 9. Mar rid en huiz genemb bamdé,
* Un dé zei, é guirioné,
* Ma vou keméret pep tapen
* Eit bleuein hun hurunen.
* 10. Eit hur michér bout un tamig garù
* Chomamb énni bet er marù
* Pél doh er hérieu miliget
* Léh ma kollér en iehed.
* 11. Ha bremen mar dé hou chonj goulen
* Più en des groeit er soñnen ?
* N’é ket é mesk en dud a gér
* E kavéet er sonnér.
* 12. Nen dé ket d’er hlask eùé, m’hou ped,
* Mesk en dud vras ha disket :
* Groeit é bet get ur labourér
* Eit rein konfort d’é vredér.
L. H.
# Soudard Breiz

War don : « Dans les tranchés la nuit » pe Les « Ponts de Paris », pe war eun ton brezonek dereat (An diskan berraet eus al loden gentan evit an ton gallek.)
* I
* An noz yen a zo tenval,
* Ar c'hanoliou a groz ;
* Ar mindrailh, en eur skrijal,
* A dremen ’us d’ar foz.
* Pell eus e vro,
* Tost d’ar maro
* Stank, hep karante eur gwir vignon,
* Stad ar zoudard
* ’zo kri ha stard,
* Karget a hirnez hag a spouron.
* DISKAN
* D’an noz er foziou goue,
* Dindan amzer direiz,
* Gant an anken, ar spont, ar baourante
* Krenan ’ra soudard Breiz.
* II
* Miziou hir a zo tec’het
* Aboue an de digar
* Ma lezemp ’n hon bro garet
* Hon c’herent en glac’har.
* Spont ar walen,
* Bec’h an anken,
* A waske goueled hon c’halonou ;
* Met ’us d’ar vro,
* Sklêr ha garo,
* E tregerne hon youc’hadennou.
* DISKAN
* Pa fell difenn ar Gwir,
* Gwasket gant tud a breiz,
* ’Vel e dud koz, ar vrezelourien dir,
* Drant e kerz soudard Breiz !
* III
* Ne dalve ket dizrevel
* Hon bue a boaniou,
* Bodet endro d’hon banniel
* Ni ’gan er stourmadou
* Dirag maro
* Na danjerio
* Biskoaz eur Breton n’eus kilet.
* Doue an Trec’h
* ’Ro nerz d’hon brec’h
* Ha lore da Vreiz ’vo kinniget !
* DISKAN
* Mignoned Breiz-Izel,
* Ne glevet ket, a-leiz
* Moueziou ar bed estlammet o sevel
* Da veuli soudard Breiz !
* IV
* Darempred ar C’hallaoued
* Nag o skoueriou iskiz
* N’o deus ket hon distaget
* Diouz fe hon yaouankiz ;
* Eur gwir Vreizad,
* A zo dalc’hmad
* Lorc’hus gant e vro hag e greden ;
* Mibien Arvor
* ’Ra c’hoaz enor
* D’o Yez, d’o Gouen ha d’ar Fe gristen.
* DISKAN
* Brud enorus e vro,
* Skouer vad e vue reiz,
* Drant er vue ha dinec’h er maro,
* Doujet eo soudard Breiz !
* V
* An heol, an oabl, ar stered,
* Dreist d’an trouziou marvel,
* A doug lïes hon spered
* Betek bro hon c’havel :
* D’hon farkou glas,
* D’hon c’hoajou bras,
* D’hon c’hêrig en draouien amguzet,
* D’ar vered koz,
* ’Lec’h ma repoz
* ’Skeud an Iliz koant, hon zud karet.
* DISKAN
* O karante dispar !
* Birvidik en hon c’hreiz,
* Da dôlen aour a zistan ar glac’har
* E kalon soudard Breiz.
* VI
* Liës, daoust d’hon nerz-kalon,
* E renkomp hirvoudi :
* Hirie, ’man tro eur mignon
* Warc’hoaz ’vo hon hini…
* Ha d’hon c’horf paour,
* Tolet hep laour
* E beziou yen an douar estren,
* Biken, siouaz !
* Nep hon c’haras
* Ne digaso c’houez-vad eur vleuen.
* DISKAN
* Pa ziskenn glaz an noz
* Da zon kanvou brezel
* Pedet, pedet ’vit an nep a repoz
* Ken pell a Vreiz-lzel…
* VII
* Met lezomp ar velkoni,
* Da vont gant an avel,
* C’houekoc’h ’vo blaz an dudi
* Pa vo fin d’ar brezel ;
* War rôk, seder,
* Bec’h d’ar gwasker !
* ’Vit difenn ar re ’zo, de ha noz,
* Karante don
* ’Leiz o c’halon,
* En hon broïg ker ouz hon gortoz.
* DISKAN
* Gante, de ar Viktor,
* Tridal a rey ’n o c’hreiz,
* Ouz zon branskellus kleier an Arvor
* Kalon soudarded Breiz !
* Koulmig Arvor